open-index/open-wikipedia-markdown huggingface dataset:
Vandregressfly

**Vandregressfly** (*Mythimna unipuncta*) er en sommerfugl som tilhører familien nattfly (Noctuidae). Denne vandrende arten er bare funnet én gang i Norge, på Sotra i Hordaland.

## Utseende

Et middelsstort (vingespenn 33 – 44 mm), lyst grågult (sandfarget) nattfly. Den skiller seg fra de fleste andre *[[Mythimna]]-*arter på at forvingens årer ikke er merkbart lysere enn resten av vingen. Forvingen kan ha en rødlig lengdestripe i midten. Midt i vingen er det en ganske liten, hvit, mer eller mindre firkantet flekk. Utenfor denne går det en bue av små, grå flekker. Larven er mørkt grønnlig brun med lysere lengdestriper.

## Levevis
Dette er en vandrende art som ikke har faste bestander i Nord-Europa, men av og til besøker dette området sørfra. Larvene lever på ulike slags gras.

## Utbredelse
I Norge er den funnet bare én gang, i Fjell på Sotra, Hordaland.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/m/mythimna_unipuncta.html
* *Mythimna unipuncta* på UK moths: https://web.archive.org/web/20071024003942/http://www.ukmoths.org.uk/show.php?bf=2203

## Eksterne lenker
*
Andy

**Andy** er et opprinnelig engelsk kjæleform av mannsnavnet *[[Andrew]]*, som har opprinnelse i *andrós*, den greske genitivformen av *anér*, «mann». *Andy* kan også være en kjæleform av *[[Anthony]]*.

**Andy** er også et kvinnenavn. Det kan være en norsk kjæleform av *[[Anna]]*, som har opprinnelse i det hebraiske ordet *channah*, «gunst, nåde», eller en engelsk kjæleform av kvinnenavnet *[[Andrea]]*.

## Utbredelse

|}

|}

## Kjente personer med navnet
Personene i listen er ordnet kronologisk etter fødselsår.
* Andy Warhol (1928–1987), amerikansk kunstner
* Andy García (f. 1956), amerikansk skuespiller
* Andy Murray (f. 1987), britisk tennisspiller
* Andy Schleck (f. 1985), luxembourgsk syklist

## Referanser


## Eksterne lenker
*
Kaj Leo Johannesens første regjering

**Kaj Leo Johannesens første regjering** var Færøyenes regjering fra 26. september 2008 til 14. november 2011. Regjeringen var en koalisjon mellom Sambandsflokkurin, Fólkaflokkurin og Javnaðarflokkurin, ledet av Kaj Leo Johannesen fra Sambandsflokkurin.

Den 6. april 2011 brøt Fólkaflokkurin regjeringssamarbeidet, da partiet ikke kunne stå inne for regjeringens budsjettopplegg for året etter. Den 4. mai ble departementene som hadde vært bestyrt av Fólkaflokkurin fordelt mellom de gjenværende ministrene. Statsministeren overtok ansvaret for Utenriksdepartementet, næringsministeren overtok Fiskeridepartementet, helseministeren overtok Innenriksdepartementet (unntatt kommunalsaker), og kulturministeren overtok kommunalsaker. Regjeringen fratrådte etter lagtingsvalget i oktober samme år.

## Referanser
Variabelt seljefly

**Variabelt seljefly** (*Orthosia incerta*) er en sommerfugl som tilhører familien nattfly (Noctuidae). Den er utbredt nord til Nordland i Norge.

## Utseende
Et middelsstort (vingespenn 37 – 41 mm) nattfly, svært variabel i fargen. Forvingen kan være brun, grå, rødlig eller oransje, mer eller mindre brokete. Vanligvis har den tydelige, hvitkantede nyre- og ringmerker, men disse kan mangle. Bølgelinjen langs ytterkanten av vingen er gjerne tydelig, lys og svakt buet, ikke tannet. Larven er grønn med små, lyse flekker og en smal, gul sidestripe.

## Levevis
Variabelt seljefly lever i skog og på andre steder der det vokser trær. Larvene lever på ulike løvtrær, særlig eik (*Quercus* spp.). De voksne sommerfuglene flyr om natten i mars – mai. De besøker blomster (gåsunger) av selje og kommer gjerne til lys.

## Utbredelse
Arten er utbredt i Europa. I Norge er den vanlig nord til det sørlige Nordland.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/orthosia_incerta.html
* *Orthosia incerta* på UK moths: https://web.archive.org/web/20071107131102/http://www.ukmoths.org.uk/show.php?bf=2188

## Eksterne lenker
*
Sumpgressfly

**Sumpgressfly** (*Mythimna pudorina*) er en sommerfugl som tilhører familien nattfly (Noctuidae). Den er bare funnet i Agderfylkene i Norge. 

## Utseende
Et middelsstort (vingespenn 35 – 43 mm), lyst grålig eller brunlig nattfly. Forvingene er forholdsvis smale, ikke så tilspisset som hos mange andre *[[Mythimna]]-*arter. Vingeårene er hvite, ellers er forvingen ensfarget lyst grålig eller rødbrun. Bakvingen er lysgrå.

## Levevis
Den lever på hårfrytle, blåtopp og takrør. Biotopen er sump og våte enger, myrer og fuktige heier. Larvene utvikler seg på ulike gras. De voksne sommerfuglene flyr i juni – juli og kommer gjerne til lys.

## Utbredelse
Sumpgressfly er utbredt i Europa, unntatt lengst i nord. I Norge ble arten først funnet i Grimstad i 1989. Den er senere også funnet i Vest-Agder.

## Rødlistevurdering
Arten ble første gang påvist i Norge i Grimstad i Aust-Agder i 1989. Arten er nå kjent fra 11 lokaliteter langs kysten av Sørlandet og den ytterste delen av Oslofjorden fra Lindesnes i Vest-Agder til Larvik i Vestfold. I 2020 ble den også påvist et stykke inn i landet i Marker i Østfold. 

De aller fleste funnene er fra etter år 2000, og det later til at arten er i ferd med å etablere seg flere steder langs kysten. Trusler mot arten er først og fremst drenering, gjenfylling og utbygging. På grunn av disse påvirkningene reduseres og fragmenteres biotopene. Arten rødlistes i 2021 som nær truet NT.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/m/mythimna_pudorina.html
* *Mythimna pudorina* på UK moths: https://web.archive.org/web/20071026144154/http://www.ukmoths.org.uk/show.php?bf=2196

## Eksterne lenker
*
Buemerket seljefly

**Buemerket seljefly** (*Orthosia gothica*) er en sommerfugl som tilhører familien nattfly (Noctuidae). Den er utbredt over hele Norge.

## Utseende
Et middelsstort (vingespenn 33 – 39 mm), tettbyd, rødlig brunt nattfly. Arten kjennes vanligvis lett på den svarte tegningen på forvingen. Forvingen er gråbrun til brunrød. I vingens midtfelt er det en flekk, vanligvis svart, som strekker seg fra indre mellomlinje til nyremerkets indre kant, og omslutter den nedre halvparten av ringmerket. Bak nyremerket er det en kort, smal, svart lengdetrek (tappmerke) som går fra ytre mellomlinje halvveis til indre mellomlinje. Ytre mellomlinje, som danner ytterkanten av vingens midtfelt, er brun, smal og buet. Det mangler vanligvis en tydelig bølgelinje langs vingens ytterkant. Bakvingen er lysgrå. Larven er blågrønn på ryggen, gulgrønn på buken, med en grønngul og svart sidestripe mellom.

## Levevis
Arten er meget vanlig og kan påtreffes nært sagt hvor som helst der den finnes. Larvene lever på ulike løvtrær og urter. De voksne sommerfuglene flyr om natten i mars – mai og er blant de første sommerfuglene på vingene om våren. De kommer ofte til lys og besøker blomster (gåsunger) av selje.

## Utbredelse
Arten er utbredt i hele Europa, og også over så godt som hele Norge. Den finnes også på Kurilene i Stillehavet.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/orthosia_gothica.html
* *Orthosia gothica* på UK moths: https://web.archive.org/web/20071108091206/http://www.ukmoths.org.uk/show.php?bf=2190
## Eksterne lenker
*
Akwasi Oduro

**Akwasi Oduro** (født 8. februar 1987 i Tyskland) er en belgisk/ghanesisk fotballspiller som spilte venstrekant og venstre back for Bodø/Glimt i 2009. Han har tidligere spilt for Gierle, FC Turnhout, Standard Liège og Beveren. 10. februar 2009 signerte han en treårskontrakt med Bodø/Glimt som Bosmann-spiller. Han ble hentet til klubben foran 2009-sesongen som erstatter for Trond Olsen, som ble solgt til Rosenborg. Oduro fikk 15 kamper for Bodø/Glimt før klubben offentliggjorde 28. oktober 2009 at begge parter ble enig om å bryte kontrakten med virkning fra 31. oktober. Oduro ble dermed ikke med på sesongens siste kamp, etter at Bodø/Glimt rykket ned i nest siste serierunde. 

## Eksterne lenker
* 
* Bodø/Glimt – Biografi
* Altomfotball.no – Biografi
Rørgressfly

**Rørgressfly** (*Mythimna straminea*) er en sommerfugl som tilhører familien nattfly (Noctuidae). Den er sjelden og bare funnet langs kysten fra Østfold til Vest-Agder i Norge. 

## Utseende
Et middelsstort (vingespenn 30&ndash;35&nbsp;mm), grågult nattfly. Forvingen har hvite årer og to&ndash;tre små, svarte flekker i den ytre delen, ellers er den ensfarget grågul. Bakvingen er hvit. Larven er grågul med en smal, grå ryggstripe, naken bortsett fra noen korte børster.

## Levevis
Arten finnes i takrørsumper og fuktige enger. Larvene lever på takrør (*Phragmites australis*) og strandrør (*Phalaris arundinacea*), og gjemmer seg inne i stenglene om dagen. De overvintrer, og når de er utvokst spinner de seg inn mellom noen blader av gresset og forvandler seg til pupper. De voksne sommerfuglene flyr om natten i juli.
## Utbredelse
Rørgressflyet er utbredt i hele Europa bortsett fra lengst i nord. I Norge er den bare funnet langs kysten av Østlandet og Sørlandet.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/m/mythimna_straminea.html
* *Mythimna straminea* på UK moths: https://web.archive.org/web/20071031150307/http://www.ukmoths.org.uk/show.php?bf=2197

## Eksterne lenker
*
Lite seljefly

**Lite seljefly** (*Orthosia cruda*) er en sommerfugl som tilhører familien nattfly (Noctuidae). Den er utbredt i det sørligste Norge vest til Rogaland.

## Utseende
Et middelsstort (vingespenn 24 – 34 mm), gulbrunt, tettbygd nattfly. Hannen har smalt fjærformede antenner. Den er i gjennomsnitt mindre enn de andre Orthosia-artene som finnes i Norge og kan kjennes på dette, og på forvingens mellomlinjer. Forvingen er gulbrun med spredte, mørkere skjell. Mellomlinjene, som avgrenser vingens midtfelt, er markert som rekker av små, svarte flekker. I midtfeltet sitter nyre- og ringmerkene, som er nokså utydelige, bortsett fra at nyremerkets nedre del er mørk brun og står fram som en mørk flekk. Bakvingen er lysgrå.

Larven er grønnsvart med smale, hvite lengdestriper.

## Levevis
Lite seljely finnes i skog og hager. Larvene løever på ulike løvtrær og busker, blant andre eik (*Quercus* spp.) og viere (*Salix* spp.). De voksne sommerfuglene flyr om natten i mars – april og besøker blomster (gåsunger) av selje.

## Utbredelse
Arten er utbredt i Europa. I Norge er den funnet på Sørlandet, det sørligste Østlandet og i Rogaland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/orthosia_cruda.html
* *Orthosia cruda* på UK moths: https://web.archive.org/web/20071107222829/http://www.ukmoths.org.uk/show.php?bf=2182
## Eksterne lenker
*
Gult seljefly

**Gult seljefly** (*Orthosia miniosa*) er en sommerfugl som tilhører familien nattfly (Noctuidae). Den er utbredt i det sørligste Norge vest til Vest-Agder.

## Utseende
Et middelsstort (vingespenn 30 – 39 mm), kraftig bygd, gråbrunt til rødbrunt (ikke gult) nattfly. Forvingene er lyst brunlige med spredte, mørkere skjell og et mørkere, rødbrunt midtfelt. Nyre- og ringmerkene er vanligvis mørke og markerte. Mellomlinjene, som avgrenser vingens midtfelt, er smale, mørkbrune og lyse. Langs ytterkanten går det en vanligvis utydelig, smal, lys bølgelinje. Bakvingen er skinnende hvit med spredte, mørkere skjell, dessuten et utydelig, smalt, brunt tverrbånd. Larven er gråaktig med svarte og gule tegninger.
## Levevis
I motsetning til de fleste andre Orhtosia-artene, som har larver som kan finnes på mange ulike planter, går larvene til gult seljefly nesten utelukkende på eik (*Quercus* spp.). De lever selskapelig i store klynger i et felles silkespinn som unge, men skiller siden lag. De voksne sommerfuglene flyr om natten i mars – april. De kommer gjerne til lys og besøker også blomster (gåsunger) av selje.

## Utbredelse
Arten er utbredt i Europa. I Norge er den funnet langs kysten fra Østfold til Vest-Agder.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/orthosia_miniosa.html
* *Orthosia miniosa* på UK moths: http://ukmoths.org.uk/show.php?bf=2183
## Eksterne lenker
*
Jóannes Eidesgaards andre regjering

**Jóannes Eidesgaards andre regjering** var Færøyenes regjering fra 4. februar til 26. september 2008. Regjeringen ble etablert i etterkant av lagtingsvalget i januar 2008, da partiene fra Eidesgaards første regjering ikke kunne finne sammen. Den nye regjeringen var en koalisjon mellom Javnaðarflokkurin, Tjóðveldi og Miðflokkurin.

Grunnet interne stridigheter, med en krangel om kontorlokaler som utløsende årsak, trakk Tjóðveldi seg ut av regjeringen den 15. september og forårsaket en regjeringskrise. Partiene fra Eidesgaards første regjering fant deretter sammen i en ny regjering.

## Referanser
Brunbåndet seljefly

**Brunbåndet seljefly** (*Orthosia opima*) er en sommerfugl som tilhører familien nattfly (Noctuidae). Den er utbredt i det sørligste Norge vest til Rogaland.

## Utseende
Et middelsstort (vingespenn 34 – 39 mm), grått nattfly. Forvingen er lysgrå med mer eller mindre rødbrunt midtfelt og en nesten rett, skrå bølgelinje langs vingens ytterkant. Nyre- og ringmerkene er lyse, ofte lite tydelige. Bakvingen er grå. 

## Levevis
Denne arten finnes helst i åpne områder, som lyngheier og områder med spredte trær. Larvene lever på ulike løvtrær, busker og urter, blant andre bjørk, selje og landøyda (*Senecio jacobaea*). De voksne sommerfuglene flyr i april – mai.

## Utbredelse
Den er utbredt i Europa. I Norge finnes den i de sørligste landsdelene nordover til det sørlige Hedmark og Rogaland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/orthosia_opima.html
* *Orthosia opima* på UK moths: https://web.archive.org/web/20071108170617/http://www.ukmoths.org.uk/show.php?bf=2184
## Eksterne lenker
*
Plettseljefly

**Plettseljefly** (*Orthosia populeti*) er en sommerfugl som tilhører familien nattfly (Noctuidae). Den er utbredt nord til Sør-Trøndelag i Norge.

## Utseende
Et middelsstort (vingespenn 35 – 39 mm), gråbrunt eller rødbrunt nattfly. Hannen har smalt fjærformede antenner. Forvingen er brunlig med lyskantede, mer eller mindre tydelige, nyre- og ringmerker. Nyremerket er ofte mørkt. Langs ytterkanten går det en smal, brunrød bølgelinje. Bakvingen er grå.

## Levevis
Plettseljeflyet lever i løvskog. Larvene lever på osp (*Populus tremula*) og poppel (*Populus* spp.). De voksne sommerfuglene flyr om natten i april.

## Utbredelse
Arten er utbredt i Europa. I Norge finnes den nord til Sør-Trøndelag.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/orthosia_populeti.html
* *Orthosia populeti* på UK moths: https://web.archive.org/web/20071108051541/http://www.ukmoths.org.uk/show.php?bf=2185
## Eksterne lenker
*
Bouillon

** Bouillon** er en kommune og by i Belgia. Bouillon ligger i provinsen Luxembourg i regionen Vallonia. Kommunen, som har et areal på 149.09 km², hadde pr. 1. januar 2008 5.501 innbyggere, noe som gir en befolkningstetthet på 37 innbyggere pr. km². Kommunen består av 11 delkommuner: Bouillon, Les Hayons, Poupehan, Rochehaut, Noirefontaine, Sensenruth, Ucimont, Vivy, Bellevaux, Dohan og Corbion. Elva Semois renner gjennom Bouillon og danner landemerket «Kjempens grav», en meander (elvesving), i Corbion, Rochehaut og  Ucimon.

## Referanser

## Eksterne lenker
*
Tvillingplettseljefly

**Tvillingplettseljefly** (*Anorthoa munda*) er en sommerfugl som tilhører familien nattfly (Noctuidae). Den ble i 2004 observert i Aust-Agder i Norge.

## Utseende
Et middelsstort (vingespenn 37 – 45 mm) nattfly. Arten kjennes vanligvis på de to tettstilte, svarte flekkene ved forvingens ytterkant, men disse kan være utydelige. Hannen har smalt fjærformede antenner. Forvingene er gråbrune eller gulbrune. Nyre- og ringmerkene er lyskantede. Bølgelinjen, som går langs vingens ytterkant, har to tettstilte, svarte flekker omtrent midt på ytterkanten. Ofte er det også svarte flekker ved framkanten og bakkanten. Bakvingen er grå. Larven er gråbrun med en bred, brunsvart ryggstripe.

## Levevis
Den lever mest i skog. Larvene finnes på ulike løvtrær og urter, blant andre eik, osp og vier. De voksne sommerfuglene flyr om natten i mars – april. De besøker ofte blomster av selje.

## Utbredelse
Arten er utbredt i Europa. I Norge ble den første gang funnet i Aust-Agder i 2004.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/orthosia_munda.html
* *Anorthoa munda* på UK moths: https://web.archive.org/web/20071019050344/http://ukmoths.org.uk/show.php?bf=2189

## Eksterne lenker
*
Gressmarkfly

**Gressmarkfly** (*Cerapteryx graminis*) er en sommerfugl som tilhører familien nattfly (Noctuidae). Den er vanlig over hele i Norge.

## Utseende
Et middelsstort (vingespenn 24 – 38 mm), brunt nattfly, kraftig bygd. Arten kjennes lett igjen på forvingens lyse tegninger. Hannen har fjærformede antenner. Forvingen er avrundet, rødbrun eller gulbrun, den midtre delen mørk. Nyre- og ringmerkene er lyst gulbrune, like bak dem går det en bred, hvit lengdestrek som henger sammen med bakkanten av nyremerket. Det er også en kortere, lys lengdestrek bak denne. Bakvingen er lysbrun.

## Levevis
Den er vanlig og ofte ganske tallrik på åpne områder med gras, også i fjellet. Larven lever på ulike gras som for eksempel sølvbunke (*Deschampsia caespitosa*), smyle (*Deschampsia flexuosa*) og svingel-arter (*Festuca* spp.) og kan forårsake store masseangrep. De voksne sommerfuglene flyr både om dagen og om natten, i juni – september. De besøker gjerne blomster for å drikke nektar, om natten kommer de også til lys. Arten har en ganske rask, brå flukt.

## Utbredelse
Gressmarkfly er utbredt over hele Europa og forekommer også i Nord-Amerika. I Norge er den vanlig over hele landet.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cerapteryx_graminis.html
* *Cerapteryx graminis* på UK moths: http://ukmoths.org.uk/show.php?bf=2176

## Eksterne lenker
*
Maureen Van Zandt

**Maureen Van Zandt** (født **Maureen Santoro**) er en amerikansk skuespiller som er kjent for sin rolle som Gabriella Dante i *[[Sopranos]],* og Angelina i Lillyhammer.

Maureen er gift med musikeren Steven Van Zandt (som er kjent fra E Street Band) som også spiller hennes ektemann, *Silvio Dante*, i serien. De giftet seg den 31. desember 1982.

## Eksterne lenker
*
Gulringet åkerfly

**Gulringet åkerfly** (*Tholera cespitis*) er en sommerfugl som tilhører familien nattfly (Noctuidae). Den er utbredt på Sørlandet og det sørlige Østlandet i Norge.

## Utseende
Et middelsstort (vingespenn 32 – 40 mm), mørkt farget nattfly. Den kjennes lett på de mørke vingene med markerte nyre- og ringmerker. Forvingen er svartbrun med gulkantede nyre – og ringmerker. Mellomlinjene, som avgrenser vingens midtfelt, er brune og svarte og hakkete, vanskelige å se på grunn av vingens mørke farge. Langs ytterkanten går det en brungul siksak-bølgelinje. Bakvingen er hvit med to oppstykkede, brune tverrbånd.

## Levevis
Gulringet åkerfly er knyttet til grasmarker, men ikke spesielt til dyrket mark, så det norske navnet er litt misvisende. Larvene lever på ulike gras, blant andre finnskjegg (*Nardus stricta*) og bunke-arter (*Deschampsia* spp.). De voksne sommerfuglene flyr i august – september.

## Utbredelse
Den er utbredt i Europa. I Norge er den bare funnet på Sørlandet og det sørligste Østlandet.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/t/tholera_cespitis.html
* *Tholera cespitis* på UK moths: https://web.archive.org/web/20071108170450/http://www.ukmoths.org.uk/show.php?bf=2177
## Eksterne lenker
*
Morgengave

**Morgengave** er en tradisjon som går ut på at brudgommen gir en gave til bruden morgenen etter bryllupet. Det kan for eksempel dreie seg om et smykke. Men det kan også for eksempel være en sum penger som da gjerne er ment med tanke på å forsørge henne dersom ektemannen dør. I noen tilfelle har morgengaven hatt tilknytning til inngåelsen av et morganatisk ekteskap. Morgengaven var da alt hun kunne vente seg av ektemannen, og ikke alle de rettighetene han og hans familie hadde.

Morgengave har også blitt brukt som betegnelse for en innrømmelse fra et statsoverhode, stort sett monarkisk, når han bestiger tronen. Oscar I ga Norge eget orlogsflagg som morgengave, i tillegg til at han lot det norske unionsvåpenet ha like stor plass til begge rikers våpenskjold, og Norge fikk egen kongekrone. I tillegg lot han unionskongens i Norge være «Norges og Sveriges konge», ikke «Sveriges og Norges konge», som tittelen hadde vært i Carl XIII og Carl XIV Johans regjeringstid. Karl IV skulle gi Norge i morgengave å fjerne stattholdertittelen, men da det kom press fra svenske politikere, valgte han ikke å fullføre dette. Oscar II fjernet stattholdertittelen som morgengave.

## Referanser


## Eksterne lenker
* Morgengave snl.no, lesedato 11. februar 2016.
Punktseljefly

**Punktseljefly** (*Orthosia gracilis*) er en sommerfugl som tilhører familien nattfly (Noctuidae). Den er utbredt nord til Hordaland i Norge.

## Utseende

Et middelsstort (vingespenn 36 – 41 mm), gråbrunt nattfly. Forvingene er lyst gråbrune med spredte, mørkere skjell. Nyre- og ringmerkene er tydelige og lyskantede. Mellomlinjene, som avgrenser vingens midtfelt, er ofte utydelige. Bølgelinjen, som går lags vingens ytterkant, er nesten rett og tofarget, brun og hvit. Bakvingen er hvit ved roten, lyst brunlig lenger ute, med brun ytterkant. Larven er grågrønn med brede, svarte og grønnhvite sidestriper.

## Levevis
Arten finnes i ulike, mest åpne områder, blant annet heier. Larvene lever på ulike løvtrær, busker og urter, blant andre pors, selje og mjødurt. De voksne sommerfuglene flyr i april – mai og kommer gjerne til lys, og besøker blomster, blant annet på selje.

## Utbredelse
Den er utbredt i Europa. I Norge er den funnet spredt nord til Hordaland.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/orthosia_gracilis.html
* *Orthosia gracilis* på UK moths: https://web.archive.org/web/20071108201926/http://www.ukmoths.org.uk/show.php?bf=2186
## Eksterne lenker
*
Tverrlinjet seljefly

**Tverrlinjet seljefly** (*Orthosia cerasi*) er en sommerfugl som tilhører familien nattfly (Noctuidae). Den er utbredt nord til Sør-Trøndelag i Norge.

## Utseende
Et middelsstort (vingespenn 34 – 40 mm), lyst gråbrunt nattfly. Arten virker nokså ensfarget. Forvingen har store og tydelige, lyskantede nyre- og ringmerker, dessuten en hvit og mørkt brunrød bølgelinje langs ytterkanten. Bakvingen er temmelig mørkt grå. Larven er gulgrønn med tallrike små, lyse flekker og smale, lyse lengdestriper.

## Levevis
Denne arten finnes i løvskog der larvene lever på eik, selje og andre løvtrær og busker. De voksne sommerfuglene flyr i mars – april og kommer gjerne til lys.

## Utbredelse
Arten er utbredt i Europa. I Norge er den utbredt nord til Sør-Trøndelag.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/o/orthosia_cerasi.html
* *Orthosia cerasi* på UK moths: https://web.archive.org/web/20071019044015/http://ukmoths.org.uk/show.php?bf=2187
## Eksterne lenker
*
Hvitribbet åkerfly

**Hvitribbet åkerfly** (*Tholera decimalis*) er en sommerfugl som tilhører familien nattfly (Noctuidae). Den er utbredt på Sørlandet og det sørlige Østlandet i Norge.

## Utseende
Et middelsstort (vingespenn 33 – 46 mm), gråbrunt nattfly. Arten kjennes lett på de hvite årene i forvingen, som står i sterkt kontrast til resten av vingen. Hannen har lange og kraftige, fjærformede antenner. Forvingen er gråbrun, den midtre delen mørkere. Vingeårene er hvite. Nyre- og ringmerkene er brungule og tydelige. Langs ytterkanten av vingen er det en pileformet, svart flekk i hvert åremellomrom. Bakvingen er hvit ved roten, lysbrun i den ytre delen.
## Levevis
Denne arten lever på graskledte heier og enger. Larvene lever på ulike gras, først på bladene, når de blir større kryper de ned på bakken og angriper rothalsene. De voksne sommerfuglene flyr i august – september og kommer gjerne til lys, særlig hannene.
## Utbredelse
Den er utbredt i Europa. I Norge er den funnet på Sørlandet og det sørligste Østlandet, dessuten i indre Hordaland. 
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/t/tholera_decimalis.html
* *Tholera decimalis* på UK moths: https://web.archive.org/web/20071018193433/http://ukmoths.org.uk/show.php?bf=2178
## Eksterne lenker
*
Norske Symfoni-Orkestres Landsforbund

**Norske Symfoni-Orkestres Landsforbund** (**NASOL**) er en norsk interesseorganisasjon for symfoniorkestre og kammerensembler.

Organisasjonen ble stiftet i 1948 og har til formål å ivareta og fremme medlemmenes kunstneriske, musikkfaglige, økonomiske og musikkpolitiske fellesinteresser.

Pr. 1. desember 2008 hadde NASOL 67 medlemsorkestre spredt ut over hele landet. 

NASOL gir ut medlemsbladet *Orkesterforum* i samarbeid med De Unges Orkesterforbund.

## Medlemsorkestre
*Bærum symfoniorkester
*Oslo symfoniorkester
*Universitetets symfoniorkester, Oslo
*Gjøvik Symfoniorkester
*Bjergsted Symfoniorkester

## Eksterne lenker
* 
*
Anfinn Kallsbergs andre regjering

**Anfinn Kallsbergs andre regjering** var Færøyenes regjering fra 6. juni 2002 til 3. februar 2004. Den var en koalisjon mellom Fólkaflokkurin, Tjóðveldisflokkurin, Sjálvstýrisflokkurin og Miðflokkurin, ledet av Anfinn Kallsberg fra Fólkaflokkurin. Regjeringssamarbeidet kom i stand etter vanskelige forhandlinger etter lagtingsvalget i april 2002, da Kallsbergs første regjering mistet sitt flertall. En mediesak knyttet til Kallsbergs regnskapsfirma gjorde at Tjóðveldisflokkurin trakk seg fra regjeringssamarbeidet i slutten av 2003, og Kallsberg ble tvunget til å utskrive nyvalg i januar 2004.

## Referanser
Cool Kids

**Cool Kids** var en dansk musikkgruppe som vant den De unges Melodi Grand Prix 2004, med sangen *Pigen er min*. Gruppen består av Caroline Forsberg Thybo (født 1993), Ibrahim Chouqeir (født 1994) og Niki Popovic (født 1992). De representerte senere Danmark i den internasjonale finalen, Junior Eurovision Song Contest 20. november hvor de endte på 5.-plass av blant 18 deltakende land. Cool Kids har deltatt på utgivelsen *Go!* fra 2005 og *De tre Vindere* fra 2004. Gruppen holdt sin siste opptreden i november 2006. 

## Eksterne lenker
* Hjemmeside
Jóannes Eidesgaards første regjering

**Jóannes Eidesgaards første regjering** var Færøyenes regjering fra 3. februar 2004 til 4. februar 2008 med Jóannes Eidesgaard fra Javnaðarflokkurin som statsminister. Regjeringen var utgått av Fólkaflokkurin, Sambandsflokkurin og Javnaðarflokkurin. De har partibokstavene A, B og C, og regjeringen ble derfor kalt «ABC-koalisjonen». Etter lagtingsvalget i januar 2008 kom ikke partiene til enighet om å fortsette regjeringssamarbeidet.

## Referanser
Mark Udall

**Mark Emery Udall** (født 18. juli 1950 i Tucson, Arizona) er en amerikansk politiker (demokrat). Han har vært medlem av USAs senat fra januar 2009. Han representerer delstaten Colorado.

Representanten David Skaggs bestemte seg for å ikke stille til gjenvalg i 1998. Udall stilte, vant valget og representerte Colorados andre distrikt i Representantens hus fra 1999 til 2009.

Efter fem mandatperioder i Representantenes hus bestemte Udall seg for å stille i kongressvalget i USA 2008. Også søskenbarnet Tom Udall ble valgt inn i Senatet i 2008.

Faren Mo Udall representerte Arizonas andre distrikt i Representantenes hus fra 1961 til 1991. Udall avla eksamen ved Williams College i Massachusetts i 1972. 

## Referanser


## Eksterne lenker
Tadj-ordenen

**Tadj-ordenen** eller **Kroneordenen** var en iransk orden. Den ble innstiftet i 1941 og ble tildelt, så vel iranske som utenlandske mottagere, så lenge Pahlavi-dynastiet satt på Irans trone. Ved revolusjonen i 1979 ble ordenen opphevet. *Tadj-ordenen* rangerte som den tredje fornemste orden under Pahlavi-dynastiet, men som den fornemste av dem som ble tildelt for sivile fortjenester.

## Inndeling
Tadj-ordenen var inndelt i fem klasser.

## Insignier
Ordensinsigniene for Tadj-ordenen ligner Æreslegionens. Ordenstegnet var utformet som et femtagget kors med fem grønnkantede hvite armer. Mellom armene er det plassert stråler i gull. Midtmedaljongen er prydet av en iransk krone mot blå bakgrunn og er omgitt av en bord i gull som bærer en laurbærkrans i grønt. Baksiden av medaljongen er grønn og bærer en persisk sol som motiv. Ordenstegnet er opphengt i båndet i en krans. 

Ordensstjernen har samme stjerne og midtmedaljong som ordenstegnet, men er plassert på en større stjerne med ti grupper av stråler.

Ordensbåndet var gult med smale kanter i lyst blått.

## Tildeling
Ordenen ble tildelt både iranske og utenlandske borgere. Øverste grad av Tadj-ordenen var begrenset til iranske medlemmer, som måtte inneha rang av regjeringsmedlem for å kunne motta ordenen. Mottagere ble gitt statsbegravelse. Øvrige grader ble tildelt iranere og utlendinger for innsats for Iran. Det var for disse gradene ingen begrensninger på antall tildelinger.

## Referanser


## Kilder
*  «Iran» i Robert Werlich: *Orders and decorations of all nations. Ancient and modern, civil and military*, 2. utgave, Washington DC: Quaker Press, 1974, s. 244.
Pro bono publico

**Pro bono publico**, vanligvis forkortet til **pro bono**, er et latinsk uttrykk som betyr «for det offentlige gode». Uttrykket brukes om arbeid som utføres frivillig og ubetalt som en tjeneste til det offentlige samfunnet. 

I motsetning til annet frivillig arbeid og dugnadsarbeid, innebærer pro bono at fagfolk tilbyr sine spesialiserte ferdigheter eller tjenester gratis til folk som ikke normalt har råd til dem. Det er særlig vanlig i den juridiske profesjonen at advokater vil påta seg å representere eller gi råd til personer som blir ansett som trengende eller i saker som advokaten oppfatter som viktige. Et advokatfirma vil ofte ha som politikk å utføre en viss mengde pro bono-arbeid.

## Pro bono-organisasjoner
Enkelte organisasjoner spesialiserer seg på å organisere pro bono-arbeid. Mange av disse har utspring i Taproot Foundation (USA) som senere etablerte et globalt nettverk, Global Pro Bono Network. I Norge representeres bevegelsen av Prosperastiftelsen.

## Referanser


## Eksterne lenker
* International pro bono, International Bar Association .
Neufchâteau (Belgia)

**Neufchâteau** er en kommune og by i Belgia. Neufchâteau ligger i provinsen Luxembourg i regionen Vallonia. Kommunen, som har et areal på 113.79 km², hadde pr. 1. januar 2006 6,539 innbyggere, noe som gir en befolkningstetthet på 57 innbyggere pr. km². Kommunen består av seks delkommuner: Neufchâteau, Grandvoir, Grapfontaine, Hamipré, Longlier og Tournay.

## Referanser

## Eksterne lenker
*
Odd André Elveland

**Odd André Elveland** (født 16. juli 1965) er en norsk jazzmusiker (saxofon), komponist/arrangør og pedagog.

## Karriere
Elveland er utdannet ved Jazzlinja ved NTNU. Han var aktiv i Trondheimsmiljøet, og turnerte med blant annet Trondheim Bopservice og senere The Stoken Experience. Etter at han flyttet til Oslo hadde han egen kvartett med Håvard Wiik, Mats Eilertsen og Jarle Vespestad. Han har også opptrådt i trio med Ingebrigt Håker Flaten og Thomas Strønen.

Han har medvirket ved innspillinger med Ditlef Eckhoff/Einar Iversen, The Sinatra Songbook (blant annet i samarbeid med KORK), Per Husby/Anne Lande med flere.

## Prosjekter
Parallelt med utøvende virksomhet har han drevet utstrakt pedagogisk virksomhet og instruert en rekke storband og lignende ensembler. Gjennom arbeidet med Improbasen, Barnas Jazzhus, og den internasjonale festivalen Kids in Jazz, har han initiert omfattende opplæringsprosjekter i Norge, Sverige, Danmark, Sveits, Østerrike og Japan. I 2014 mottok han Ella-prisen for sitt arbeid med barn og jazz.

## Referanser




## Eksterne lenker
* Odd André Elveland
Hypergami

**Hypergami** (av gresk *hyper* - *over,* *gami* - *ekteskap*) vil si at man gifter seg med en person av høyere klasse, sosial status eller økonomisk status enn en selv. Det brukes særlig om den utbredte tilbøyelighet i en lang rekke kulturer for kvinner å "gifte seg opp" med menn som er rikere eller på annen måte mer privilegert enn kvinnen selv. Dette forekommer for eksempel noen steder i India. Det kan også brukes mer folkelig om en som gifter seg med en som er rik eller berømt for å oppnå fordeler.

I en kultur med preferanse for hypergami, der menn foretrekker kvinner med samme eller lavere status og kvinner foretrekker menn med samme eller høyere status, blir menn med lav status og kvinner med høy status klemt ut av ekteskapsmarkedet.

## Se også

* Sosiolekt
Stian Kristiansen

**Stian Kristiansen** (født 1972) er en norsk filmregissør, mest kjent for å ha regissert *[[Mannen som elsket Yngve (film)|Mannen som elsket Yngve]]* fra 2008 basert på boken *[[Mannen som elsket Yngve]]* av Tore Renberg. For filmen vant han både Amandaprisen 2008 og Kanonprisen 2008, begge i klassen beste regi. Filmen ble i tillegg kåret til beste norske kinofilm under Amandaprisen og vant flere priser under både Amanda og Kanonprisen.

## Filmografi (utvalg)
### Regi
* 2008 – *[[Mannen som elsket Yngve (film)|Mannen som elsket Yngve]]*
* 2011 – *[[Jeg reiser alene]]*
* 2013 – *[[Kyss meg for faen i helvete]]*

## Referanser


## Eksterne lenker
*
Finnbogi Ísakson

**Finnbogi Ísakson** (1943–2005) var en færøysk journalist, forfatter og politiker for Tjóðveldisflokkurin.

Han vokste opp i Klaksvík. Faren var skipper på egen fiskebåt og døde tidlig. Han vokste opp med mor og eldre søsken, og flyttet i 1960 til Tórshavn for å gå gymnaset. Han begynte i 1962 i Útvarp Føroya etter skoletid, og i 1963 i fast stilling. Han studerte også ved Danmarks Journalisthøjskole fra 1964 til 1965. I 1974 etablerte han *Tíðindablaðið* med seg selv som skrivende redaktør. Han tok mål av seg å profesjonalisere avisjournalistikken på Færøyene, som hadde vært dominert av partipressen. I løpet av 11 måneder rakk avisen å bli Færøyenes nest største og passere et opplag på 6&nbsp;000 eksemplarer, men gikk inn idet Ísakson ble politiker på fulltid i 1975.

Ísakson ble første gang innvalgt på Lagtinget fra Norðoyar i 1966, 23 år gammel. En endring av valgordningen så alle personstemmer på listen talte likt, uansett listeplassering, førte til store utskiftninger på Lagtinget dette året. Fra 1975 til 1979 var han medlem av Atli Dams koalisjonsregjering med ansvar for skole-, bolig- og samferdselspolitiske saker. Johan Simonsen møtte i hans sted på Lagtinget. Ísakson gikk ut av Lagtinget ved valget i 1984.

Etter at han trådte ut av regjeringen i 1979, var han frilansjournalist i Útvarp Føroya, og fra 1984 programleder i Sjónvarp Føroya, som begynte sine regulære sendinger det året.

Finnbogi Ísakson var finansminister i Jógvan Sundsteins første regjering i 1989 og fremstod nå som Tjóðveldisflokkurins partileder. Etter valget i 1990 var han tilbake på Lagtinget. Fra 1991 til 1993 var Ísakson ansvarlig redaktør i partiavisen *14. september*, og fra 1993 til 1994 finansminister i Marita Petersens regjering. I sin siste valgperiode på Lagtinget fra 1998 til 2002 ledet han tingets forhandlinger som Lagtingets formann.

Ísakson utgav en rekke egne verker og oversettelser, deriblant Kåre Holts romaner om kong Sverre, som kom fra Færøyene.

Finnbogi Ísakson ble svært syk sommeren 2005, og døde 7. september, 62 år gammel.

## Referanser
Jonas Schanche Jonasen

**Jonas Teofile Schanche Jonasen** (født 1897, død 1979) fra Sandnes var en norsk motstandsmann, forfatter og journalist.

## Oppvekst og studier
Jonas Schanche Jonasen var elev ved Kongsgård skole i Stavanger.
Jonasen satt i styret til Det Norske Studentersamfund i 1919.

12. februar 1920 var Jonas Schanche Jonasen på forelesning holdt av Albert Einstein i Berlin, da Einstein ble mobbet ut av forelesningssalen under antisemittiske tilrop fra studentene. En uke senere ønsket studentene å rette opp fadesen, og det ble samlet inn underskrifter til støtte for foreleseren. Senere var Jonasen med på å invitere Einstein til Kristiania i regi av Det Norske Studentersamfund.

I tidsrommet 1938–1939 var Schanche Jonasen redaktør i avisen ''Tidens Tegn''.

## Arbeid

Jonas Schanche Jonasen var den første norske journalist som i sin tid intervjuet den unge Adolf Hitler. Intervjuet ble trykket på forsiden av Aftenpostens lørdagsutgave 20. oktober 1923. Jonasen får i dette intervjuet frem kjerneelementer ved Hitlers ideologi, deriblant at parlamentarismen har feilet og må avskaffes til fordel for et diktatur med en sterk fører, og at de germanske land må samles til et stor-tysk rike.

I 1925 intervjuet Schanche den italienske fascisten og diktatoren Benito Mussolini.

## Andre verdenskrig i Storbritannia

Jonasen forlot Norge ombord på MK «Soløy» 2. august 1941 og ankom Baltasund på Shetland 4. august .
I Storbritannia ble Jonasen utnevnt til redaktør for motstandsavisen Norsk Tidend av statsminister Johan Nygaardsvold. Dette skapte reaksjoner, da Jonasen på 30-tallet ikke var kjent for å være særlig kritisk til den gryende fascismen og nazismen i Europa.

## Bibliografi

* Sigval Bergesen. 1963
* Sandnes gjennom 100 år I-II. 1965
* Jonas Øglænd gjennom 100 år. Sandnes, 1968
* Høyland gjennom 100 år. Stavanger 1972

## Referanser





## Eksterne lenker
Bilde av Jonas Schanche Jonasen, Oslo Museum
Gunnar Nyquist

**Gunnar Henrik Nyquist** (født 1951) er en norsk oversetter, tidligere utenriksjournalist i Norsk Telegrambyrå (NTB) 1987-2002.

Nyquist er utdannet boktrykker og har eksamen som fagoversetter fra Universitetet i Agder, og er statsautorisert translatør i engelsk.

Han har blant annet oversatt bøker av Malcolm Gladwell, Samantha Power, Lawrence Wright, Kenan Malik, Simon Sebag Montefiore, Masha Gessen, Bill Bryson, Daniel Kahneman, Jung Chang og Jordan Peterson.

Han oversatte Aleksej Navalnyj: *Patriot. En selvbiografi* til norsk (2024, Gyldendal).

Nyquist er medlem av Norsk faglitterær forfatter- og oversetterforening, Statsautoriserte translatørers forening og Norsk Journalistlag. Han er tildelt statens stipend for etablerte kunstnere (2014).

## Referanser
Vinnuflokkurin

**Vinnuflokkurin** (norsk oversettelse: «Næringspartiet») var et konservativt og separatistisk politisk parti på Færøyene.

Partiet ble stiftet i 1935 av en gruppe forretningsfolk, anført av Thorstein Petersen og Christian Holm Jacobsen. Den samme grupperingen hadde også medvirket til opprettelsen av Færøyenes første forretningsbank, Sjóvinnubankin, hvor Petersen og Jacobsen var henholdsvis direktør og styreformann, noen år tidligere. Partiet ble stiftet i opposisjon til Javnaðarflokkurin, og ble dermed det andre partiet på Færøyene som primært var økonomisk og fordelingspolitisk orientert. Med partiorganet *[[Dagblaðið]]*, som agiterte sterkt for færøysk løsrivelse fra Danmark, klarte Vinnuflokkurin snart å posisjonere seg som Sambandsflokkurins hovedmotstander i selvstyrespørsmålet. Dette til tross for at Vinnuflokkurin var noe avholdende i begynnelsen.

Partiet stilte liste («I» som valgbokstav) ved lagtingsvalget i 1936 og fikk 8,1 % av stemmene, som var nok til å få valgt inn Sámal Ellefsen fra Vágar og Christian Holm Jacobsen fra Suðurstreymoy. I 1938 tilsluttet Jóannes Patursson seg Vinnuflokkurins lagtingsgruppe.

Vinteren 1939/1940 gikk Vinnuflokkurin og utbrytere fra Sjálvstýrisflokkurin sammen om å stifte Fólkaflokkurin, hvor Jóannes Patursson ble formann og Thorstein Petersen nestformann.

## Referanser
Fagskolen i Kristiansand

**Fagskolen i Kristiansand** var navn på en fagskole i Kristiansand. som ble eid av Vest-Agder fylkeskommune.

1. januar 2020 ble den sammenslått med fagskolen i Grimstad og fikk navnet **Fagskolen i Agder** og undervisningen i Kristiansand ble avsluttet i 2022.

Skoleeier: Agder fylkeskommune.

## Historie

«Kristiansand tekniske aftenskole» ble opprettet i 1879. Her ble det blant annet undervist i norsk, regnskapsførsel, utmålingslære, naturkunnskap og tegning.

I 45 år var arkitekt og ingeniør Johan Keyser Frølich både lærer og bestyrer ved skolen. Han begynte som tegnelærer i 1881 og fortsatte til sin død i 1927.

I 1914 var det ca 200 elever ved Kristiansand tekniske aftenskole. Malerklassen hadde sju elever.

## Eksterne lenker
*Hjemmeside
* [Lenke til Digitalt fortalt](http://digitaltfortalt.no/things/kristiansand-tekniske-aftenskole/H-DF/DF.1858?producer=Interkommunalt+arkiv+i+Vest-Agder+IKS+(IKAVA)&search_context=1&page=2&pos=42&count=48#sthash.146iATnP.dpuf)
Revelations of the Black Flame

***Revelations of the Black Flame*** (utgitt 2009) er det fjerde studioalbumet til det norske black metal-bandet 1349. 

Studioalbumet ble innspilt i desember 2008 i Studio Studio Nyhagen i Bøverbru, og i januar 2009 har bandet startet å mikse albumet. Album er mikset i samarbeid med Tom Gabriel Fischer.

## Sporliste

Ett begrenset opplag ble gitt ut med en bonus-CD som inneholder konsertopptak fra Forces of Hell-festivalen i Stockholm.

# «Invocation» – 6:13
# «Serpentine Sibilance» – 4:35
# «Horns» – 3:04
# «Maggot Fetus...Teeth Like Thorns» – 3:46
# «Misanthropy» – 3:33
# «Uncreation» – 6:59
# «Set the Controls for the Heart of the Sun» (Pink Floyd-cover) – 6:13
# «Solitude» – 3:38
# «At the Gate...» – 6:52

**Works Of Fire – Forces of Hell Live Stockholm 2005**

# «Hellfire» – 5:47
# «Chasing Dragons» – 6:33
# «Satanic Propaganda» – 3:14
# «I Am Abomination» – 4:13
# «Manifest» – 5:06
# «Slaves to Slaughter» – 8:55

## Artister
*Olav «Ravn» Bergene &ndash; vokalist
*Kjetil «Frost» Haraldstad &ndash; trommer
*Idar «Archaon» Burheim &ndash; gitar
*Tor «Seidemann» Stavenes &ndash; bass

## Referanser
Filterpapir

**Filterpapir** er en halvgjennomtrengbar papirbarriere som blir plassert i en væske- eller luftstrøm for å fjerne partikler.

## Egenskaper
Filterpapir blir lagd med forskjellige porøsiteter og grader avhengig av applikasjon. Viktige parametere er porøsitet, partikkelretensjon, gjennomstrømningshastighet, styrke, kompatibilitet, effektivitet og kapasitet.

Filtreringen kan skje med to forskjellige mekanismer: volumfiltrering hvor partiklene samles opp i papiret eller overflatefiltrering hvor partiklene samles på papiroverflaten.

## Fremstilling

Råvarene er forskjellige typer papirmasse avhengig av filterkvaliteten. Massen kan komme fra løvtrær, bartrær, plantefiber, eller syntetiske fiber. Normalt lages filterpapir på små papirmaskiner. For laboratoriefilter kan papirmaskinen være så liten som 50 cm i papirbredde. Papiret blir ofte kreppet for å gi mer porøsitet. Filterpapiret kan også behandles med reagenser eller impregneres for å få de rette egenskapene.

## Applikasjoner
### Drivstoffilter
Papirfiltere blir anvendt i drivstoffiltere. Vanligst i dieselmotorer. Papiret er et kreppet papir med kontrollert porøsitet. Filterpapiret blir plassert i holdere. Vanligvis anvendes blandinger av løv- og bartrefiber. Basepapiret har vekt på 50 - 80 g/m².

### Luftfilter

Filterpapir til luftfiltre er normalt plassert i kassetter eller bokser og krever at papiret er stivt nok til at kassetten ikke kollapser. Papiret må være porøst nok til å ikke hindre luftstrømmen nevneverdig. Vanligvis er papirvekten 100 - 200 g/m² og det anvendes ekstra lange papirfiber. Filterpapir til luftfiltre impregneres for hindre at de ikke ødelegges av fuktighet i luften. Noen kvaliteter blir også lagd for å kunne renses og dermed forlenge levetiden tl filteret.

### Kaffefilter

Kaffefilter av papir blir lagd av ca. 100 g/m² kreppet papir. Råvare for filtrene er grove langfibre, normalt fra hurtigvoksende trær. Både blekede og ublekede kvaliteter blir produsert.

Et vanlig kaffefilter veier omtrent 2 gram

### Laboratoriefilter
Papir til laboratoriefilter lages etter spesifikasjoner til anvendelsen. Råvarene kan være syrevasket papirmasser, karbonfiber, glassfiber, og lignende. Sluttbehandling og pakking er oftest de mest krevende operasjonene i produksjon av filterpapir til laboratoriebruk.

I laboratorier anvendes filterpapir sammen med en filter-, hirsch- eller büchnertrakt. Askefritt filterpapir anvendes mest til gravimetriske metoder i kvantitative kjemiske analyser. Basepapiret har vekt på ca. 80 g/m².

Filterpapiret kan også impregners med forskjellige reagenser for anvendelser i diverse tester, slik som pH-papir, graviditetstester eller diabetestester.

### Oljefilter

Smøreoljer til motorer blir normalt utført med volumfiltrering. Filterpapiret blir impregnert for å tåle høye temperaturer.

### Teposer
Teposer lages av abacáfiber som er en veldig tynn og langfibret hamp. Papiret blir ofte tilsatt en mindre andel syntetiske fiber. Teposer er svært porøse og tynne og har stor våtstyrke. Papirvekten er 12 - 20 g/cm².

## Referanser